તેમણે કાશ્મીર મુદ્દે પણ કેન્દ્ર સરકાર અને પીએમ મોદી પર નિશાન સાધ્યું હતું. તેમણે કહ્યું હતું કે, ભાજપના રાજમાં અનેક સૈનિકો માર્યા ગયા. મોટી મોટી વાતો કરનારા પીએમ આજે આ અંગે ચૂપ છે. નેપાળ સાથેના સંબંધો બગડી ગયા છે અને ચીનની સરહદે આપણી શું પરિસ્થિતિ છે, એ આપણે સૌ જાણીએ છીએ. આ પહેલા તેમણે કોંગ્રેસની ઉમેદવારોની યાદી અંગે વાત કરતાં કહ્યું હતું કે, રણનીતિના ભાગરૂપે હવે ઉમેદવારોની યાદી છેલ્લી ઘડીએ જ જાહેર કરવામાં આવશે. કોંગ્રેસે રવિવારે રાત્રે ઉમેદવારોની પ્રથમ યાદી જાહેર કરી હતી, જે પછી ચારે બાજુથી તેમણે ઉગ્ર વિરોધનો સામનો કરવાનો વારો આવ્યો હતો અને બીજી 13 ઉમેદવારોની જાહેર કરેલ યાદીમાં જૂના યાદીના ચાર નામોમાં પરિવર્તન પણ કરવામાં આવ્યું હતું. આ કારણે કોંગ્રેસે છેલ્લી ઘડીએ નામ જાહેર કરવાની રણનીતિ નક્કી કરી હોય એમ લાગે છે.